Як адзначыў старшыня Гродзенскага аблвыканкама Уладзімір Краўцоў, на падтрымку і развіццё сферы адукацыі прызначаецца амаль трэцяя частка бюджэту вобласці. І хоць у гэтым годзе новыя школы не ўводзяцца, вядуцца маштабныя работы па рэканструкцыі аб’ектаў адукацыі. Як прыклад — школы ў Воранаве, Астраўцы, Ашмянах. На наступны год запланавана будаўніцтва новых школ у Гродне і Астраўцы. Уладзімір Васільевіч павіншаваў настаўнікаў Гродзеншчыны з новым навучальным годам і ўручыў ганаровыя граматы і падзячныя лісты заслужаным педагогам вобласці.